turjo4nis/wikipedia-bn-dump-20250701 huggingface dataset:
ডায়াল এম ফর মার্ডার

ডায়াল এম ফর মার্ডার (ইংরেজি ভাষায়: Dial M for Murder) আলফ্রেড হিচকক পরিচালিত হাউক্যাচেম (howcathem) চলচ্চিত্র যা ১৯৫৪ সালে মুক্তি পায়। ওয়ার্নার ব্রাদার্স প্রযোজিত এই চলচ্চিত্রটি করা হয়েছে একই নামের একটি ইংরেজি নাটক থেকে। নাটকটি রচনা করেছিলেন ইংরেজ নাট্যকার ফ্রেডেরিক নট (১৯১৬-২০০২)।

১৯৫২ সালে বিবিসি-র টেলিভিশন নাটিকা হিসেবে ডায়াল এম ফর মার্ডার প্রথমবারের মত প্রদর্শিত হয়। ঐ একই বছর তা মঞ্চায়িত হয়। ব্রডওয়ে স্টুডিও সেই মঞ্চায়নটি করেছিল। চলচ্চিত্রের চিত্রনাট্য নট নিজেই লিখেছেন, উল্লেখ্য ১৯৫৪ সালেই তিনি যুক্তরাষ্ট্রে চলে এসেছিলেন।

নাটকটিতে কেবল একটি দৃশ্যপট ব্যবহার করা হয়েছিল: লন্ডনে ওয়েন্ডিসের ফ্ল্যাট (৬১এ চ্যারিংটন গার্ডেন্‌স, মেইডা ভ্যালে)। কিন্তু হিচককের সিনেমায় একটি অতিরিক্ত দৃশ্যপট যোগ করা হয়েছে: একটি ক্লাবঘর। এছাড়া বাড়ির বাইরের রাস্তা এবং টেলিফোন বুথের কিছু শট নেয়া হয়েছিল। ব্রডওয়েতে মঞ্চ নাটকটি দেখার পর ক্যারি গ্র্যান্ট এতে টনি ওয়েন্ডিস চরিত্রে অভিনয় করতে চেয়েছিলেন। কিন্তু স্টুডিও বুঝতে পারে, ক্যারি গ্র্যান্ট নিজের স্ত্রীকে হত্যার ব্যবস্থা করছেন- দর্শকরা এমনটি মানতে পারবে না। এজন্য তাকে নেয়া হয়নি।

২০০৮ সালের জুন মাসে আমেরিকান ফিল্ম ইনস্টিটিউট তাদের টেন টপ টেন তালিকা প্রকাশ করে। এতে সর্বকালের সেরা ধ্রুপদী চলচ্চিত্রগুলোর ক্রম করা হয়েছিল। ১,৫০০ লোকের ভোটের মাধ্যমে ডায়াল এম ফর মার্ডারকে সর্বকালের রহস্য চলচ্চিত্রের তালিকায় ৯ নম্বরে স্থান দেয়া হয়।

চরিত্রসমূহ 
 রে মিলান্ড - টনি ওয়েন্ডিস
 গ্রেস কেলি - মার্গট
 রবার্ট কামিংস - মার্ক হ্যালিডে
 অ্যান্থনি ডসন - সি এ সোয়ান
 জন উইলিয়াম্‌স - চিফ ইন্সপেক্টর হাবার্ড

বহিঃসংযোগ 

 
 
 

১৯৫৪-এর চলচ্চিত্র
১৯৫০-এর দশকের থ্রিডি চলচ্চিত্র
১৯৫০-এর দশকের থ্রিলার চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন রহস্য চলচ্চিত্র
মার্কিন থ্রিলার চলচ্চিত্র
মনস্তাত্ত্বিক থ্রিলার চলচ্চিত্র
নাটক ভিত্তিক মার্কিন চলচ্চিত্র
চলচ্চিত্রে ব্যভিচার
অ্যালফ্রেড হিচকক পরিচালিত চলচ্চিত্র
সর্বোচ্চ শাস্তি সম্পর্কিত চলচ্চিত্র
ওয়ার্নার ব্রসের চলচ্চিত্র
অ্যালফ্রেড হিচকক প্রযোজিত চলচ্চিত্র
লন্ডনের পটভূমিতে চলচ্চিত্র
মার্কিন অপরাধ থ্রিলার চলচ্চিত্র
মার্কিন মনস্তাত্ত্বিক থ্রিলার চলচ্চিত্র
বিচারের অপপ্রয়োগ সম্পর্কে চলচ্চিত্র
মার্কিন রহস্য থ্রিলার চলচ্চিত্র
মার্কিন ত্রিমাত্রিক চলচ্চিত্র
মৃত্যুদণ্ড সম্পর্কে চলচ্চিত্র
১৯৫০-এর দশকের ইংরেজি ভাষার চলচ্চিত্র
১৯৫০-এর দশকের মার্কিন চলচ্চিত্র
বাংলাদেশ সেনাবাহিনীর রেজিমেন্টের তালিকা

পদাতিক রেজিমেন্ট:
 ইষ্ট বেঙ্গল রেজিমেন্ট(EBR)
 বাংলাদেশ ইনফেন্ট্রি রেজিমেন্ট(BIR)

গোলন্দাজ রেজিমেন্ট:
 রেজিমেন্ট অফ আর্টিলারী 
 ৭ আর্টিলারি বিগেড
 ৯ আর্টিলারী ব্রিগেড
 ১০ আটিলারী বিগেড
 ১১ আর্টিলারী ব্রিগেড
 ১৭ আটিলারী বিগেড
 ১৯ আর্টিলারী ব্রিগেড
 ২৪ আর্টিলারী ব্রিগেড
 ৩৩ আর্টিলারী ব্রিগেড
 ৫৫ আর্টিলারী ব্রিগেড
 ৬৬ আর্টিলারী ব্রিগেড

সাজোয়া রেজিমেন্ট:
 আর্মার্ড রেজিমেন্ট
 ৯৩ আর্মার্ড ব্রিগেড

বাংলাদেশ সেনাবাহিনী
 
বাংলাদেশ সামরিক-সম্পর্কিত তালিকা‎
বুলবুল ললিতকলা একাডেমি

বুলবুল ললিতকলা একাডেমি সংক্ষেপে বাফা (বুলবুল একাডেমি অব ফাইন আর্টস) বাংলাদেশের একটি কলা কেন্দ্র। ১৯৫৫ সালের মে ১৭ তারিখে বেগম আফরোজ বুলবুল এই সাংস্কৃতিক চর্চা কেন্দ্রটি প্রতিষ্ঠা করেন। আন্তর্জাতিক খ্যাতি সম্পন্ন নৃত্যশিল্পী বুলবুল চৌধুরীর নামকরণে এ প্রতিষ্ঠানটির নামকরণ করা হয়েছে। দেশীয় সংস্কৃতির লালন ও বিকাশের লক্ষ্যেই মূলত প্রতিষ্ঠা করা হয়েছিল সংস্কৃতিক চর্চার কেন্দ্রবিন্দু এই প্রতিষ্ঠান।

অবস্থান
বুলবুল ললিতকলা একাডেমি পুরান ঢাকার আহসান মঞ্জিল সংলগ্ন ওয়াইজঘাটে তার প্রথম কার্যক্রম শুরু করে।  ওয়াইজ হাউজ নামে পরিচিত একটি ঐতিহ্যবাহী প্রাচীন ভবনে এর প্রধান ক্যাম্পাস॥ প্রায় এক বিঘা ভূমির উপরে এর ক্যাম্পাস আয়তন।

কার্যক্রম
একাডেমি পরিবেশিত কয়েকটি উল্লেখযোগ্য  নৃত্যনাট্য হলো:

 চন্ডালিকা (১৯৫৮)
 প্রকৃতির লীলা (১৯৫৮)
 নকসী কাঁথার মাঠ (১৯৫৯)
 সিন্ধু (১৯৬১)
 মায়ার খেলা (১৯৬৪)
 চিত্রাঙ্গদা (১৯৬৬)
 হাজার তারের বীণা (১৯৬৭)
 বাদল বরিষণে (১৯৬৭)
 রাজপথ জনপথ (১৯৬৯)
 শ্যামা (১৯৭০)

তথ্যসূত্র

বহিঃসংযোগ

 

বাংলাদেশের সাংস্কৃতিক প্রতিষ্ঠান
১৯৫৫-এ প্রতিষ্ঠিত
বাংলাদেশ ভিত্তিক সাংস্কৃতিক সংগঠন
পুরান ঢাকা
ঢাকা জেলার বিদ্যালয়
বাংলাদেশে শিক্ষা
১৯৫৫-এ পূর্ব পাকিস্তানে প্রতিষ্ঠিত
বাংলাদেশের ক্লাব ও সমিতি
চেন্নাই জেলা

চেন্নাই জেলা,() হল ভারতের তামিল নাড়ু রাজ্যের ক্ষুদ্রতম জেলা। এটি একটি 'শহরজেলা', অর্থাৎ এর কোনো সদর শহর নেই। চেন্নাই শহরের বেশিরভাগ এলাকাই এই জেলার অন্তর্গত। এ জেলাটী পাঁচটি তালুকে বিভক্ত, যথাঃ এগমোর–নুগমবক্কম, টোন্ডিয়ারপেট ফোর্ট, মাম্বালম–গিন্ডী, ময়লাপুর–ট্রিপ্লিকেন এবং পেরাম্বুর–পুরসোলক্কম(Purasawalkkam)।

ভৌগোলিক অবস্থান 
চেন্নাই জেলা ভারতের পূর্ব উপকূলের সমতলভূমি অঞ্চলের ১৭৮.২ বর্গকিমি বিস্তীর্ণ এলাকা জুড়ে আছে। তামিল নাড়ুর উত্তরপশ্চিম কোণে করমন্ডল উপকূল বরাবর অবস্থিত এই জেলার সীমানায় আছে বঙ্গোপসাগর আর স্থলভাগে তিরুভাল্লুর জেলা এবং কাঞ্চীপুরম জেলা। ১২°৯' থেকে ১৩°৯' উত্তর অক্ষাংশ এবং ৮০°১২' থেকে ৮০°১৯' পূর্ব দ্রাঘিমাংশের মধ্যে অবস্থিত এই জেলার গড় উচ্চতা সমুদ্রতল থেকে ৬ মিটার উপরে। এর উপকূলরেখা প্রায় ২৫.৬০ কিমি দীর্ঘ (তামিল নাড়ুর উপকূলরেখার ২.৫%)। গরত্বপূর্ণ ভৌগোলিক অবস্থান আর আর্থনীতিক গুরুত্বের কারণে এই জেলাকে অনেকসময় "দক্ষিণভারতের দ্বার" (Gateway of South India) বলা হয়। এই জেলার উত্ত্রভাগে কয়ুম নদী আর দক্ষিণভাগে আডেয়ার নদী বহমান। এদের সঙ্গে বাকিংহ্যাম ক্যানাল আর ওত্তেরি নালা মিলে এই জেলাকে কার্যত কয়েকটি দ্বীপে বিভক্ত করে দিয়েছে। এই জেলা তৃতীয় সিসমিক জোনের ( Sesmic Zone III) মধ্যে পড়ে, তাই এখানে ভূমিকম্প হওয়ার মাঝারি সম্ভাবনা থাকে। ভূতাত্ত্বিক দৃষ্টিভঙ্গী থেকে এই জেলাকে তিনটি অঞ্চলে ভাগ করা যায়, যথা বালুকাময় অঞ্চল, কর্দমসিক্ত অঞ্চল এবং কঠিন পাথুরে অঞ্চল। এখানে মৃত্তিকা কাদামাটি (clay), কাদাপাথর (shale) আর বেলেপাথর (sandstone) মিশ্রিত।

জনপরিসংখ্যান 
২০০১ সালের আদমশুমারি অনুসারে, এই জেলার জনসংখ্যা ৪,৩৪৩,৬৪৫, জনসংখ্যার ঘনত্ব প্রতি বর্গকিমিতে প্রায় ২৪,৩৭৫ জন. প্রতি ১০০০ পুরুষ পিছ্র এখানে ৯৫১ জন মহিলা আছেন। গড় স্বাক্ষরতার হার ৮০.১৪%, যা জাতীয় গড় ৬৪.৫%-এর থেকে অনেক বেশি।

তথ্যসূত্র

বহিঃসংযোগ 
 

তামিলনাড়ুর জেলা
চেন্নাই জেলা

nl:Madras#Bestuurlijke indeling
যোগ বিয়োগ (উপন্যাস)

যোগ বিয়োগ আশাপূর্ণা দেবী রচিত একটি উপন্যাস। ১৯৫৩ সালে ক্যালকাটা বুক ক্লাব প্রকাশিত এই বইখানি লেখিকার বাজে খরচ নামে একটি বড় গল্পের পরিবর্ধিত রূপ। চলচ্চিত্রায়িত হয়েছিল বাংলা, হিন্দি ও তামিলে।

কাহিনি-সারাংশ 
যোগ বিয়োগ উপন্যাসের কাহিনি অবসরপ্রাপ্ত যামিনীমোহন, তার স্ত্রী সন্তোষিনী ও তার ক্রমভঙ্গুর পরিবারের উপাখ্যান। চাকরি থেকে অবসর গ্রহণের পর যামিনীমোহন ও সন্তোষিনী নিজের উপার্জনক্ষম পুত্রদের পরিবারে হেয় হতে থাকেন। এই সময় তার মানসিক ভরসা হয়ে ওঠে বাড়িতে আশ্রিত দূরসম্পর্কের অনাথ ভাগনে গোবিন্দ। নানা অপমান ও অপ্রীতিকর পরিস্থিতির সম্মুখিন হতে হতে একদিন মৃত্যু হয় যামিনীমোহনের। তিন ছেলের সংসারে ভাগের মা হয়ে সন্তোষিনী যেন সংসারের বোঝা হয়ে ওঠেন। অবশেষে গোবিন্দই হয়ে ওঠে সন্তোষিনীর পরম আশ্রয়।

সমালোচনা 
এই উপন্যাসটির রচনাশৈলী সম্পর্কে অধ্যাপক পবিত্র সরকার মন্তব্য করেছেন, “এ আখ্যানের চরিত্র কিছুটা শরৎচন্দ্রীয়, যদিও আশাপূর্ণার বিবৃতি ও সংলাপের ব্যঙ্গময় প্রখরতা শরৎচন্দ্রের শৈলী থেকে দূরে সরে এসেছে।”

পাদটীকা

তথ্যসূত্র 
 আশাপূর্ণা দেবী রচনাবলী, প্রথম খণ্ড, মিত্র ও ঘোষ পাবলিশার্স প্রাইভেট লিমিটেড, কলকাতা, প্রথম প্রকাশ ২০০০।

আশাপূর্ণা দেবী
আশাপূর্ণা দেবীর উপন্যাস
বাংলা ভাষার উপন্যাস
১৯৫৩-এর উপন্যাস
২০শ শতাব্দীর ভারতীয় উপন্যাস
কলকাতার পটভূমিতে উপন্যাস
বাংলা ভাষার ভারতীয় উপন্যাস
চলচ্চিত্রে গৃহীত ভারতীয় উপন্যাস
ইউনিভার্সিটি অব সাউদার্ন ক্যালিফোর্নিয়া

ইউনিভার্সিটি অব সাউদার্ন ক্যালিফোর্নিয়া মার্কিন যুক্তরাষ্ট্রে ক্যালিফোর্নিয়ার লস এঞ্জেলসে ইউনিভার্সিটি পার্কে অবস্থিত একটি বেসরকারি গবেষণা ভিত্তিক বিশ্ববিদ্যালয়। দক্ষিণ ক্যালিফোর্নিয়া বিশ্ববিদ্যালয় ১৮৮০ সালে প্রতিষ্ঠিত হয়, যা ক্যালিফোর্নিয়ার সবচেয়ে পুরনো গবেষণা ভিত্তিক বিশ্ববিদ্যালয়।

র‍্যাংকিং

বিখ্যাত শিক্ষার্থী 
 অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০
 রবার্ট এম গ্রে, ক্লদ ই শ্যানন অ্যাওয়ার্ড ২০০৮, আইইইই জ্যাক এস কিলবি সিগনাল প্রসেসিং মেডেল ২০০৮

বিখ্যাত শিক্ষক 
 মারি গেল-মান, পদার্থবিজ্ঞানে নোবেল পুরস্কার ১৯৬৯
 ড্যানিয়েল ম্যাক্‌ফ্যাডেন, অর্থনীতিতে নোবেল পুরস্কার ২০০০
 এরিহ ওয়ারশেল, রসায়নে নোবেল পুরস্কার ২০১৩
 অ্যান্ড্রু ভিটারবি, ন্যাশনাল মেডেল অব সায়েন্স ২০০৭, আইইই মেডেল অব অনার ২০১০
 এবারহার্ড রেকটিন, আইইইই আলেক্সান্ডার গ্রাহাম বেল মেডেল ১৯৭৭
 সলোমন ওলফ গলোম্ব, ক্লদ ই শ্যানন অ্যাওয়ার্ড ১৯৮৫, আইইইই রিচার্ড ডব্লিউ হ্যামিং মেডেল ২০০০, ন্যাশনাল মেডেল অব সায়েন্স ২০১১, বেঞ্জামিন ফ্রাঙ্কলিন মেডেল ২০১৬

তথ্যসূত্র 

মার্কিন যুক্তরাষ্ট্রের বিশ্ববিদ্যালয়
১৮৮০-এ ক্যালিফোর্নিয়ায় প্রতিষ্ঠিত
ক্যালিফোর্নিয়ার বিশ্ববিদ্যালয় ও কলেজ
১৮৮০-এ প্রতিষ্ঠিত শিক্ষাপ্রতিষ্ঠান
১৮৮০-এ প্রতিষ্ঠিত বিশ্ববিদ্যালয় ও কলেজ
খয়ের

খয়ের (বৈজ্ঞানিক নামঃ Acacia catechu) একটি কণ্টকময় পর্ণমোচী উদ্ভিদ, যার উচ্চতা প্রায় ১৫ মিটার পর্যন্ত হয়। ইংরেজি ভাষায় এই গাছ Catechu, Cachou বা Black Cutch নামেও পরিচিত। এশিয়ার নানা দেশ, যেমন চীন, ভারত এবং ভারত মহাসাগরের নানাদেশে, পাকিস্তান, বাংলাদেশ, থাইল্যান্ড, মায়ানমার প্রভৃতি দেশে এই গাছের ফলন হয়। ভারতীয় উপমহাদেশে, এই গাছের সারিকাঠ সংগ্রহ করে ছোট ছোট বর্গাকারে খণ্ড করে ১২ ঘণ্টা ধরে মাটির পাত্রে জলে সিদ্ধ করা হয়। এর পর নিষ্কাশন করে ছাঁচে ঢেলে দেওয়া হয়। এতে বিভিন্ন আকারের খয়ের পাওয়া যায়। পান-এর অন্যতম প্রধান উপাদান হিসাবে ব্যবহার করা হয়। অন্য মশলা দেওয়ার আগে, পান পাতায় চুন বা খয়ের মাখানো হয়ে থাকে।

ব্যবহার

খাদ্য 
এই গাছের বীজ প্রোটিন সমৃদ্ধ। পানের সাথে খাওয়া হয়।

পশুখাদ্য 
এ গাছের ডাল অনেকসময় ছাগল বা গবাদি পশুর খাদ্য হিসাবে ব্যবহার হয়।

ভেষজ 
গলার ঘা সারাতে বা ডায়োরিয়া রোগের ওষুধ হিসাবে এই গাছের কাঠের নিষ্কাষিত পদার্থ ব্যবহার হয়।

কাঠ 
এই গাছের কাঠ জ্বালানি হিসাবে অথবা আসবাবপত্র নির্মাণের কাজে ব্যবহার করা হয়। এর কাঠের ঘনত্ব (wood density) প্রতি ঘনমিটারে প্রায় ০.৮৮ গ্রাম।

অন্যান্য 
এই গাছের গুঁড়ির কেন্দ্রীয় অংশের কাঠ (heartwood) থেকে যে ট্যানিন নিষ্কাশন করা হয়, তার ব্যবহার হয় বস্ত্রাদির রং হিসাবে (dye), চামড়া পাকানোর কাজে (tanning), মাছ ধরার জালের সংরক্ষক (preservative) হিসাবে, ওষুধ তৈরির কাজে এবং খনিজ তেল ড্রিলিং-এর কাজে তেলের সান্দ্রতা (viscosity) সংরক্ষণে।

চাষ 
জলে ভেজানো বীজ ছড়িয়ে এই গাছের চাষ করা হয়। প্রায় ছ'মাস ধরে নার্সারিতে রাখার পর এই বীজ চাষের মাঠে বপন করা হয়।

আরও দেখুন 
 সুপারি

তথ্যসূত্র

বহিঃসংযোগ 
 সমগোত্রীয় উদ্ভিদঃ Acacia catechu var. sundra (L.f.) Willd.

গ্যালারী 

ঔষধি উদ্ভিদ
এশিয়ার উদ্ভিদ
একাসিয়া
নেপালের উদ্ভিদ
ভারতীয় উপমহাদেশের উদ্ভিদ
মিয়ানমারের উদ্ভিদ
থাইল্যান্ডের উদ্ভিদ
আয়ুর্বেদে ব্যবহৃত উদ্ভিদ
উদ্ভিজ্জ রঞ্জক
পেরিতো মোরেনো হিমবাহ

পেরিতো মোরেনো () আর্জেন্টিনার সান্তা ক্রুজ রাজ্যের লস গ্লাসিয়ারেস ন্যাশনাল পার্কে অবস্থিত একটি হিমবাহ। আর্জেন্টেনীয় পেন্টাগনীয়ায় এটি একটি গুরুত্বপূর্ণ ও আর্কষনিয় পর্যটনকেন্দ্র।

বহিঃসংযোগ 

 Glacier Perito Moreno LIVE '08 (Español, English, Français, Portugues)
 The Glaciers National Park
 ESA March/2004 Report
 Glaciology (Spanish)
 Associated Press on the March 2006 breach 
 Santa Cruz Sub Secretary Of Tourism
 Panoramic virtual tour of Perito Moreno
 Video: Tourists watch as the  breaks down Sunday, March 15, 2004
 Photosynth (3D view) of glacier 

আর্জেন্টিনার হিমবাহ
আতাকামা মরুভূমি

আতাকামা মরুভূমি (স্পেনীয় ভাষায়: Desierto de Atacama দেসিয়ের্তো দে আতাকামা) উত্তর চিলিতে অবস্থিত একটি শীতল, শুষ্ক, বৃষ্টিবিহীন মরুভূমি অঞ্চল। এটি পশ্চিমে প্রশান্ত মহাসাগর উপকূলস্থিত পর্বতমালা কর্দিলেরা দে লা কোস্তা এবং পূর্বে আন্দেস পর্বতমালা দ্বারা আবদ্ধ। উত্তরে মরুভূমিটি তারাপাকা অঞ্চল হয়ে পেরু সীমান্ত পর্যন্ত চলে গেছে। এখানে একশ বছরে গড়ে তিন থেকে চার বার বৃষ্টিপাত হয়। অ্যাটাকামা মরুভূমি পৃথিবীর সবচেয়ে শুষ্ক অ-মেরু মরুভূমি। পাশাপাশি এটি একমাত্র প্রকৃত মরুভূমি যেখানে মেরু-মরুভূমির চেয়ে কম বৃষ্টিপাত হয়। আন্দিসের অনুর্বর নিম্ন ভুমিগুলো অন্তর্ভুক্ত করা হলে আতাকামা মরুভূমি  জুড়ে বিস্তৃত।  or  মরুভূমিটি উত্তর-দক্ষিণে প্রায় ১০০০ কিলোমিটার দীর্ঘ এবং এটির আয়তন প্রায় ৩৬৩,০০০ বর্গকিলোমিটার।

তাপীয় বিপরীতায়নের (thermal inversion) কারণেই আতাকামাতে বৃষ্টিপাত কম হয়। অ্যান্টার্কটিক অঞ্চল থেকে হামবোল্ট সমুদ্রস্রোত যে শীতল পানি বয়ে নিয়ে আসে, তা সমুদ্রপৃষ্ঠের উপরিভাগের বায়ুকে শীতল করে, এবং গরম বায়ু উপরে উঠে যায়। এই উষ্ণ বায়ু আতাকামা মরুভূমিতে কুয়াশার ও স্ট্র‌্যাটাস মেঘের সৃষ্টি করে, কিন্তু বৃষ্টিপাত হয় না বললেই চলে। ফলে কতিপয় সেচকৃত মরূদ্যান ছাড়া আতাকামা মরুভূমিতে উদ্ভিজ্জ্জ্জ অত্যন্ত দোষ্প্রাপ্য। বিপরীতায়নের ফলে বিষুবরেখার কাছে অবস্থিত হওয়া সত্ত্বেও আতাকামা মরুভূমির তাপমাত্রা কম। উদাহরণস্বরূপ, আতাকামা মরুভূমিতে অবস্থিত চিলির আন্তোফাগাস্তা শহরের তাপমাত্রা এবং ১৭০০ কিলোমিটার দক্ষিণে অবস্থিত চিলির সান্তিয়াগো শহরের তাপমাত্রা মোটামুটি একই। গ্রীষ্মে এখানকার গড় তাপমাত্রা ১৮ ডিগ্রি সেলসিয়াস।

মরুভূমিটি ১৯শ শতকের শেষ দিকে এসে বলিভিয়া, পেরু ও চিলির বিবাদের কারণ হয়ে দাঁড়ায়। তিনটি দেশই এ অঞ্চলের মূল্যবান নাইট্রেট ও তামার ব্যাপারে আগ্রহী ছিল। আন্তোফাগাস্তার উত্তর-পূর্বে এবং ইকিক থেকে দেশের অভ্যন্তরভাগে সোডিয়াম নাইট্রেটের ভাণ্ডার ছিল। এই এলাকাগুলির অধিকাংশই প্রথমে বলিভিয়া ও পেরুর অধীনে ছিল, কিন্তু খনন শিল্পগুলিতে চিলির ব্যবসায়ীরা অনেক বিনিয়োগ করেছিলেন এবং তারা চিলির সরকারের সমর্থন পেতেন। প্রশান্ত মহাসাগরের যুদ্ধ (১৮৭৯-১৮৮৩) শেষে চিলি বিজয়ী হয়। আনকনের চুক্তির ফলে চিলি অঞ্চলটি নিয়ন্ত্রণে নেয়; বলিভিয়া তার সমগ্র পশ্চিম সমুদ্র উপকূল হারায়।

প্রথম বিশ্বযুদ্ধের আগ পর্যন্ত চিলি এখান থেকে প্রচুর প্রাকৃতিক সম্পদ আহরণ করে এবং চিলির সম্পদের এক বিরাট অংশের যোগান দেয় এই মরভূমি। এসময় বিশ্বের নাইট্রেট ব্যবসায় চিলির ছিল একক আধিপত্য। নাইট্রেট শিল্পের বিকাশের সুবিধার্থে ইকিক, কালদেরা, আন্তোফাগাস্তা, তালতাল, মেহিয়োনেস, এবং উত্তরে পিসাগুয়াতে সমুদ্র বন্দর নির্মাণ করা হয়, এবং সেগুলি থেকে উপকূলীয় পর্বতমালার মধ্যে দিয়ে অভ্যন্তরভাগে মরভূমি পর্যন্ত রেলপথ তৈরি করা হয়। কোন কোন বছরে ৩০ লক্ষ টন নাইট্রেট নিষ্কাশন করা হত। প্রথম বিশ্বযুদ্ধের পর কৃত্রিম নাইট্রেটের উদ্ভাবন আতাকামা থেকে নাইট্রেট নিষ্কাশনে ভাটার সৃষ্টি করে এবং চিলি নাইট্রেটের একটি আঞ্চলিক বাজারে পরিণত হয়। ফলে চিলি সরকার তামার খনিশিল্পে মনোযোগ দেন। বর্তমানে এই তামার খনিগুলিই অঞ্চলটির মূল আয়ের উৎস।

মরুভূমিতে স্থানে স্থানে হাজার খানেক লোক কৃষিকাজে নিয়োজিত। পিকাতে লেবুর চাষ হয়। সান পেদ্রো দে আতাকামার লবণাক্ত জলাভূমিগুলিতেও চাষাবাদ হয়। চুকিকামাতার কাছে কালামাতে লোয়া নদীর পানি সেচ করে আলু ও আলফালফা চাষ করা হয়।

টীকা

তথ্যসূত্র 

 
দক্ষিণ আমেরিকার মরুভূমি
মরুভূমি
মরুভূমি ও শুষ্ক গুল্মভূমি
চিলির মালভূমি
চিলির অঞ্চল
স্ক্যান্ডিনেভিয়া

স্ক্যান্ডিনেভিয়া () (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড , ফারো দ্বীপপুঞ্জ, ডেনমার্ক এর অধীনস্থ গ্রীণল্যান্ড কেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।

তথ্যসূত্র

উত্তর ইউরোপ
নর্ডীয় রাষ্ট্রসমূহ
ইউরোপের অঞ্চল
স্ক্যান্ডিনেভিয়া
কীর্তনখোলা নদী

কীর্তনখোলা নদী  বাংলাদেশের দক্ষিণ-পশ্চিমাঞ্চলের বরিশাল এবং ঝালকাঠি জেলার একটি নদী। নদীটির দৈর্ঘ্য ১৬০ কিলোমিটার, গড় প্রস্থ ৪৯৭ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কীর্তনখোলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২১। এই নদীর তীরে বরিশাল শহর অবস্থিত। এই নদীর নাম অনুসারে বরিশাল বিশ্ববিদ্যালয়ে কীর্তনখোলা হল রুম রয়েছে।

প্রবাহ
কীর্তনখোলা নদীর শুরু হয়েছে বরিশাল জেলার শায়েস্তাবাদ হতে। গজালিয়ার কাছে গিয়ে এটি পতিত হয়েছে গাবখান খালে। কীর্তনখোলা মূলত আড়িয়াল খাঁ নদের একটি শাখা। আড়িয়াল খাঁর উৎপত্তি পদ্মা থেকে। বরিশাল ঘেঁষে কীর্তনখোলা নদী পশ্চিমে এগিয়ে নলছিটি থানার পাশ দিয়ে বয়ে গেছে। সেই সঙ্গে পরিচিতি পেয়েছে নাম। একটি অংশ ধানসিড়ি নাম নিয়ে কচা নদীতে গিয়ে মিশেছে। অপর অংশ মিলেছে বিষখালী নদীতে।

শায়েস্তাবাদ হতে নলছিটি অবধি নদীর দৈর্ঘ্য প্রায় ২১ কিলোমিটার। এ জায়গায় নদীটির প্রস্থ প্রায় আধা কিলোমিটার। ব্রিটিশ আমলে এটি আরো বেশি প্রমত্তা ছিলো, সেসময়ে এর প্রস্থ ছিলো ১ কিলোমিটারের মতো। গত ১ শতাব্দী ধরে চর পড়ে কীর্তনখোলার প্রস্থ কমে গেছে। এর পাশাপাশি পলি পড়ে নদীটির নাব্যতাও হ্রাস পেয়েছে। 

কীর্তনখোলা নদীর তীরে বরিশাল নৌ বন্দর অবস্থিত, যা বাংলাদেশের ২য় বৃহত্তম নদী-বন্দর।

ইতিহাস

নামকরণ 
স্থানীয়ভাবে নদীর নামকরণ নিয়ে দু/তিনটি বক্তব্য শোনা যায়। নদীর পার ঘেঁষেই শহরের সবচেয়ে পুরনো হাট রয়েছে। প্রচলিত রয়েছে, সেখানে কীর্তনের উৎসব হতো। সেই থেকে এই নদীর নাম হয়েছে কীর্তনখোলা। কেউ কেউ হাটখোলায় স্থায়ীভাবে কীর্তনের দল বসবাস করার কারণে এর নাম কীর্তনখোলা হয়েছে বলে মনে করেন। তবে নদীর নামকরণের সঙ্গে কীর্তনের কিংবা কীর্তনীয়দের যে একটা সম্পর্ক রয়েছে তা নিশ্চিত। কৃষ্ণলীলার কাহিনী নিয়ে কীর্তনীয়রা গানে মেতে থাকতেন। কৃষ্ণ রাধাকে নিয়ে যমুনা নদীতে লীলায় মেতে উঠতেন। বরিশালে যমুনা না থাকলেও কীর্তনখোলা নদীই যেন রাধা-কৃষ্ণের অমর প্রেমের গাথা হয়ে আছে।

আরও দেখুন 
 বাংলাদেশের নদীর তালিকা

তথ্যসূত্র

 

বরিশাল জেলার নদী
ঝালকাঠি জেলার নদী
বরিশাল সদর উপজেলা
নলছিটি উপজেলা
বাংলাদেশের নদী
বঙ্গোপসাগর
বরিশাল
বরিশাল জেলা
ওয়াদি রাম

ওয়াদি রাম (আরবি: وادي رم‎) জর্ডানের দক্ষিণ-পশ্চিমাঞ্চলে বালুপাথর এবং গ্রানাইট পাথরের একটি উপত্যকা। এটি জর্ডানের সবচেয়ে বড় ওয়াদি।

গ্যালারি

বহিঃসংযোগ 

 Wadi Rum Rock page
 Photos From Wadi Rum
 Wadi Rum photo pool
 Extensive Wadi Rum photo gallery
 Wadi Rum photo gallery, natural formations, and scenery
  info on Wadi Rum climbing and contacts for bedouin Guides

জর্ডানের মরুভূমি
জর্ডানের দর্শনীয় স্থান
পূর্ব-ভূমধ্যসাগরীয় অঞ্চল
জর্ডানের নাবাতীয় স্থান
ওয়াদি

ওয়াদি (আরবি: وادي) আরবি শব্দ যা উপত্যকা বুঝাতে ব্যবহৃত হয়। মরু অঞ্চলে হঠাৎ বৃষ্টিপাতের ফলে সাময়িক জলধারার সৃষ্টি হয়। এই জলধারার সাথে বালি, কাঁকর, কাদা প্রভৃতি কর্দমধারা রূপে প্রবাহিত হয়; কিন্তু খুব দ্রুত এই কর্দমধারার প্রবাহ বন্ধ হয়ে যায় ও নদীখাত শুষ্ক অবস্থায় পড়ে থাকে । মরু অঞ্চলে অবস্থিত এরকম শুষ্ক নদীখাতগুলি ওয়াদি নামে পরিচিত । উদাঃ আরবে ‘রাব-আল-খালি’ মরুভূমিতে ওয়াদি দেখা যায় ।

উৎপত্তি 
সাধারনত পর্যাপ্ত বৃষ্টিপাতের অভাবে মরুভূমিগুলি সৃষ্টি হলেও মরু অঞ্চলগুলি কিন্তু একেবারেই বৃষ্টিহীন নয় । মাঝে মাঝেই মরু অঞ্চলে সামান্য বৃষ্টিপাত হয় (বাৎসরিক গড় বৃষ্টিপাত ২৫-৪৮ সেন্টিমিটার) । কিন্তু সেই বৃষ্টিপাত পরিমাণে সামান্য হলেও তা স্বল্প সময়ের মধ্যে আকস্মিক ও মুষলধারে ঘটে । এর ফলে ঐ অঞ্চলে বেশকিছু বেগবান ও ক্ষণস্থায়ী জলধারার সৃষ্টি হয় । এই জলধারা ভূমির ঢাল অনুসারে প্রবাহিত হয়ে বালি, পলি, কাঁকর, সূক্ষ্ম শিলাচূর্ণ প্রভৃতি মিশে একটি কর্দম ধারা রূপে প্রবল বেগে নিচে নেমে আসে । কিন্তু প্রবাহপথে জলের দ্রুত অধঃগমন ও অধিক পরিমাণে বাস্পীভবনের কারণে নদীখাতটি তাড়াতাড়ি শুকিয়ে গিয়ে ওয়াদি সৃষ্টি হয় ।

বৈশিষ্ট্যঃ ওয়াদি – র বৈশিষ্ট্যগুলি হলো নিম্নরূপ –
 (ক) এটি স্বল্প দৈর্ঘ্যবিশিষ্ট হয় ।
 (খ) বছরের অধিকাংশ সময় এটি শুষ্ক অবস্থায় পড়ে থাকে ।
 (গ) বালি, পলি, কাঁকর ও বিভিন্ন আকৃতির শিলাচূর্ণ দ্বারা এর তলদেশ ভরাট থাকে ।

গ্যালারি

তথ্যসূত্র

বহিঃসংযোগ 

 IHP REGIONAL WADI HYDROLOGY NETWORK, International Hydrological Programme, UNESCO.

উপত্যকা
নদীজ ভূমিরূপ
আরবি শব্দ ও বাক্যাংশ
সিমবিয়ান

সিমবিয়ান মোবাইল ফোনের জন্য তৈরি একটি অপারেটিং সিস্টেম। লাইব্রেরি, ইউজার ইসটারফেস, ফ্রেমওয়ার্ক ইত্যাদি সহ এর যাবতীয় টুলস সিমবিয়ান লিমিটেড এর ডেভেলপ করা। এটি এআরএম প্রসেসরে উপযুক্ত। ২০১০ সাল পর্যন্ত সিমবিয়ান ছিল সবচেয়ে জনপ্রিয় মোবাইল অপারেটিং সিস্টেম।২০১০ সালে অ্যান্ড্রয়েড বের হওয়ার পর এটি ধীরে ধীরে জনপ্রিয়তা হারিয়ে ফেলে।
২০১০ সালে এস ৬০ প্লাটফরমের দ্বারা মুক্তি পাওয়া সিমবিয়ানের সর্বশেষ সংস্করণ সিমবিয়ান ৩ সর্বপ্রথম ব্যবহৃত হয় নোকিয়া এন ৮ এ। ২০১১ সালের মে মাসে সিমবিয়ান অ্যানা মুক্তি পায়।এরপর ১১ ফেব্রুয়ারি,২০১১ সালে নোকিয়া মাইক্রোসফট এর সাথে উইন্ডোজ ফোন বাজারে আনার পরিকল্পনা করে। তারপর ২২ জুন,২০১১ সালে নোকিয়া অফিসিয়ালি সিমবিয়ান ফোন উৎপাদন বন্ধ করে। নোকিয়ার সর্বশেষ সিমবিয়ান স্মার্টফোন হলো নোকিয়া ৮০৮ পিউরভিউ।

তথ্যসূত্র

বহিঃসংযোগ 
 Symbian foundation blog (which the homepage redirects to)
 Symbian  on Ohloh
 
 Qt developer website
 Symbian C++ developer website

সফটওয়্যার
সিমবিয়ান ওএস
মোবাইল অপারেটিং সিস্টেম
স্মার্টফোন
বন্ধ হওয়া সফটওয়্যার
এআরএম অপারেটিং সিস্টেম
সফটওয়্যারের ইতিহাস
সিরিজ ৪০

সিরিজ ৪০ (সংক্ষিপ্ত রূপ এস৪০) হল একটি সফটওয়্যার প্ল্যাটফর্ম এবং ব্যবহারকারী ইন্টারফেস (ইউআই) অ্যাপ্লিকেশন সফটওয়্যার যা নকিয়ার বিস্তৃত পরিসরের মধ্য-স্তর বৈশিষ্ট্য ফোন, এটি বিলাসবহুল ফোনের ভেরতু লাইন। এটি একটি বিশ্বের সবচেয়ে ব্যাপকভাবে ব্যবহৃত মোবাইল ফোন প্লাটফর্ম এবং কয়েক'শ মিলিয়ন ডিভাইসের অন্তর্ভুক্ত ছিল। ২৫শে জানুয়ারি, ২০১২ সালে নকিয়া কোম্পানি ১.৫ বিলিয়ন সিরিজ ৪০ ডিভাইসের বিক্রি হয়েছে বলে ঘোষণা করে।

আরও দেখুন
 নকিয়া আশা প্ল্যাটফর্ম
 উইন্ডোজ ফোন
 সিমবিয়ান

তথ্যসূত্র

১৯৯৯-এর সফটওয়্যার
মোবাইল সফটওয়্যার
এমবেডেড অপারেটিং সিস্টেম
মোবাইল অপারেটিং সিস্টেম
সিরিজ ৪০
উত্তর আফ্রিকা

উত্তর আফ্রিকা () আফ্রিকা মহাদেশের উত্তরতম অঞ্চল। এটি সাহারা মরুভূমির মাধ্যমে সাহারা-নিম্ন আফ্রিকা হতে আলাদা। ভূ-রাজনৈতিক দৃষ্টিকোণ থেকে গৃহীত জাতিসংঘের সংজ্ঞানুযায়ী নিচের সাতটি দেশ ও অঞ্চল উত্তর আফ্রিকা গঠন করেছে:

 আলজেরিয়া
 তিউনিসিয়া
 মরক্কো
 মিশর
 লিবিয়া
 সুদান
* পশ্চিম সাহারা একটি বিতর্কিত অঞ্চল। এটি মূলত মরক্কোর অধীনে অবস্থিত হলেও একটি গোষ্ঠী অঞ্চলটির স্বাধীনতার জন্য লড়াই করে যাচ্ছে।

মরক্কোর ভূমধ্যসাগরীয় তীরে কিছু স্পেনীয় শহর তথা ছিটমহল আছে। এগুলি "প্লাসাস দে সোবেরানা" নামে পরিচিত। অনেক সময় মোরিতানিয়াকেও উত্তর আফ্রিকার অন্তর্ভুক্ত করা হয়।

মাগরেব অঞ্চলটি আলজেরিয়া, মরক্কো, তিউনিসিয়া এবং লিবিয়া নিয়ে গঠিত। অনেক সময় উত্তর আফ্রিকার দেশগুলিকে মধ্যপ্রাচ্যের অংশ হিসেবে গণ্য করা হয়। মিশরের সিনাই উপদ্বীপ এশিয়া মহাদেশে পড়েছে বলে মিশরকে একটি আন্তঃমহাদেশীয় রাষ্ট্র হিসেবে গণ্য করা হয়।

তথ্যসূত্র 

 
আফ্রিকার অঞ্চল
উত্তর আফ্রিকার ভূগোল
মেল ব্ল্যাংক

মেলভিন জোরোম ব্ল্যাংক (৩০ মে, ১৯০৮ – ১০ জুলাই ১৯৮৯) যিনি মেল ব্ল্যাংক নামে পরিচিত জনপ্রিয় মার্কিন কন্ঠ শিল্পিও কৌতুকঅভিনেতা। দীর্ঘ ৬০ বছর তিনি আমেরিকান বেতারও টেলিভিশনে কাজ করেছেন। ওয়ার্নার ব্রাদারসের কার্টুন চরিত্রের কন্ঠ দেয়ার মাধ্যমে তিনি সবচেয়ে বেশি জনপ্রিয়তা লাভ করেন। বাগস বানি, ড্যাফি ডাক, পর্কি পিগ, স্যাম, সিলভেস্টার, ফগহর্ন লেগহর্ন, কয়োটি, সেসিল, পিপি, এলমার, সহ শতাধিক কার্টুন চরিত্রের ভয়েস/কন্ঠ তিনি দিয়েছেন। তাকে 'ম্যান অব থাউজ্যান্ড ভয়েস' বা  হাজার কন্ঠি মানুষ বলে ডাকা হয়।

১৯০৮-এ জন্ম
মার্কিন কণ্ঠাভিনেতা
মার্কিন অভিনেতা
১৯৮৯-এ মৃত্যু
২০শ শতাব্দীর মার্কিন অভিনেতা
মার্কিন বেতার অভিনেতা
মার্কিন টেলিভিশন অভিনেতা
জার্মান ইহুদি বংশোদ্ভূত মার্কিন ব্যক্তি
লিথুয়ানীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
মার্কিন ইহুদি অভিনেতা
লস অ্যাঞ্জেলেসের অভিনেতা
ক্যাপিটল রেকর্ডসের শিল্পী
আইফেল পর্বতমালা

আইফেল পর্বতমালা () পশ্চিম জার্মানির রাইনলান্ড-প্‌ফাল্‌ৎস রাজ্যের উত্তর-পশ্চিমাংশে অবস্থিত একটি মালভূমি বা নিম্ন উচ্চতার পর্বতমালা। এর দক্ষিণ-পূর্ব সীমানায় মোজেল নদী, উত্তর-পূর্বে রাইন নদীর গিরিখাত, উত্তরে হোএস ফেন পাহাড়গুলি এবং পশ্চিমে বেলজিয়াম ও লুক্সেমবুর্গের আর্দেন পর্বতমালা। আইফেল মালভূমিটি একটি পরিত্যক্ত, জলাভূমিতে ভরা মালভূমি এলাকা। এখানে অনেক মৃত আগ্নেয়গিরির চূড়া ও জ্বালামুখ দেখতে পাওয়া যায়। হোএ আখ্‌ট নামক জায়গাটি এর সর্বোচ্চ বিন্দু, সমুদ্র সমতল থেকে যার উচ্চতা ৭৪৬ মিটার। এখানে লোহা ও সীসার আকরিক ছিল, কিন্তু ১৯শ শতকের মধ্যেই এগুলি নিঃশেষ হয়ে যায়।

আইফেলের উত্তরের পাহাড়গুলি আরগেবির্গে নামে পরিচিত। এগুলি আর নদীর উত্তরে আরভাইলার জেলাতে অবস্থিত। আর নদীর দক্ষিণে অবস্থিত পাহাড়গুলি হোএ আইফেল নামে পরিচিত; এখানেই হোএ আখ্‌ট নামের সর্বোচ্চ পাহাড়টি অবস্থিত। পশ্চিমে বেলজিয়ামের সাথে সীমান্তে পাহাড়গুলি শ্নাইফেল নামে পরিচিত; এগুলি প্রায় ৭০০ মিটার পর্যন্ত উঠে গেছে। দক্ষিণের পাহাড়গুলির উচ্চতা কম; এগুলির মধ্য দিয়ে অনেকগুলি নদী উত্তর-দক্ষিণ বরাবর চলে গেছে এবং মোজেল নদীতে পড়েছে। এদের মধ্যে কুল নদী বৃহত্তম; কুল নদীর দুই পাশের পাহাড়গুলিকে কুলভাল্ড বলে। এরও দক্ষিণে মোজেল নদীর উত্তর তীরে ফোরাইফেল নামের পাহাড়শ্রেণীর মাধ্যমে আইফেল পর্বতমালার সমাপ্তি ঘটেছে।

২০০৪ সাল থেকে আইফেল পর্বতমালার প্রায় ১১০ বর্গকিমি এলাকা আইফেল জাতীয় উদ্যান আকারে সংরক্ষণ করা হয়েছে। আইফেল অঞ্চলে ফর্মুলা ওয়ান রেসিঙের একটি প্রতিযোগিতা নুরবুর্গরিং প্রতি বছর অনুষ্ঠিত হয়। আইফেল পর্বতমালার ভেতর দিয়ে রোমানেরা কোলন শহরে পানি সরবরাহের জন্য একটি দীর্ঘ পানিবাহী নালা তৈরি করেছিল, যা বর্তমানে প্রত্নতাত্ত্বিকদের জন্য একটি উল্লেখযোগ্য বিষয়।

গ্যালারি

তথ্যসূত্র

বহিঃসংযোগ 
 Historical Background: The Eifel District
 Pictures from Hinterhausen near Gerolstein

জার্মানির মালভূমি
জার্মানির পর্বতমালা
ড্যামিয়ান মার্লে

ড্যামিয়ান মার্লে
ড্যামিয়ান রবার্ট নেস্টা "জুনিয়র গংগ" মার্লে (জন্ম ২১, জুলাই, ১৯৭৮), ৩ বার গ্র্যামি জয়ী রেগে আর্টিস্ট, মানবাধিকার কর্ম ও প্রয়াত রেগে লিজেন্ড বব মার্লের কনিশ্ঠ সন্তান।বাবার মৃত্যুর সময় তার বয়স ছিল ২বছর। ড্যামিয়ান তার মার্লে ও সিন্ডি ব্রেকস্পিয়ারের, মিষওয়ার্লড ১৯৭৬,এর ১মাত্র সন্তান। ড্যামিয়ানের ডাকনাম জুনিয়র গংগ তার বাবা টাফ গংগ থেকে নেয়া। ১৩ বছর বয়স থেকে সে সঙ্গিত পরিবেশন করছে।

এলবামসমূহ

পরিবেশনা 

সংযোগ Damian Marley

সুপারহেভির সদস্য
গ্র্যামি পুরস্কার বিজয়ী
১৯৭৮-এ জন্ম
জীবিত ব্যক্তি
ওয়াইক্লেফ জঁ

ওয়াইক্লেফ জঁ () (জন্ম ১৭ই অক্টোবর, ১৯৭২) একজন হাইতীয়-মার্কিনী সঙ্গীতশিল্পী ও সঙ্গীত পরিচালক। তিনি হিপহপ ত্রয়ী "দ্য ফুজিস"-এর প্রাক্তন সদস্য। ওয়াইক্লেফের ৩ কোটিরও বেশি অ্যালবাম বিক্রি হয়েছে; তিনি একজন মাল্টি-প্লাটিনাম শিল্পী।

তথ্যসূত্র

বহিঃসংযোগ 

 Official website
 Official justRHYMES.com profile
 Yéle Haiti Foundation
 Sak Pasé Records (a record label founded by Wyclef)
 Wyclef: Leading The Revolution by Han O'Connor (Allhiphop.com) 

হাইতীয় মার্কিনী
মার্কিন র‍্যাপার
মার্কিন সঙ্গীতশিল্পী
১৯৭২-এ জন্ম
জীবিত ব্যক্তি
গ্র্যামি পুরস্কার বিজয়ী
পপ র‍্যাপার
বের্কলি কলেজ অব মিউজিকের প্রাক্তন শিক্ষার্থী
কলাম্বিয়া রেকর্ডসের শিল্পী
১৯৬৯-এ জন্ম
হিপ হপ সঙ্গীতশিল্পী